Kobanê de bi hezaran kesî vejîyayî meydanan û hêrişê dewleta tirkî yê serê Rojawanî û qerarê Amerîka şermezar kerdî.
Çalakwanî Meydanê Jina Azad ra heta Meydanê Şehîd Egîtî rayîrraşîyayîşêk viraşt û bi slogana ‘‘Hêrîşê serê Kobanê hêrişê vera merdimîye yo‘‘  bêvengîya mîyanneteweyîye protesto kerde.
Çalakîye de Hemserekê Meclîsê Kantonî yê Kobanê  Mistefa Îtoyî û îdarekaranê Kongreya Statî ra Almaz Romî xîtabê şelîgî kerd.
Qiseykerdoxan ard ziwan ke dewleta tirkî bi hêrişan projeyo demokratîkî yê şaranê herême hedef gena, wazena ke şaran biverdo pê û DAÎŞî newe ra ganî bikero.
Reyna qerarê Amerîka yê vera rayberanê Têgêrayîşê Azadîye yê Kurdîstanî zî ame şermezarkerdene.
